CELEX: 32020D1746
Language: ga
Date: 2020-11-20 00:00:00
Title: Cinneadh (CBES) 2020/1746 ón gComhairle an 20 Samhain 2020 lena leasaítear agus lena nuashonraítear Cinneadh (CBES) 2018/340 lena mbunaítear liosta na dtionscadal atá le forbairt faoi PESCO

23.11.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 393/12
               
            
         CINNEADH (CBES) 2020/1746 ÓN gCOMHAIRLE
         an 20 Samhain 2020
         lena leasaítear agus lena nuashonraítear Cinneadh (CBES) 2018/340 lena mbunaítear liosta na dtionscadal atá le forbairt faoi PESCO
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, go háirithe Airteagal 46(6) de,
         Ag féachaint do Chinneadh (CBES) 2017/2315 ón gComhairle an 11 Nollaig 2017 lena mbunaítear buanchomhar struchtúrtha (PESCO) agus lena gcinntear liosta na mBallstát rannpháirteach (1),
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 11 Nollaig 2017, ghlac an Chomhairle Cinneadh (CBES) 2017/2315.
                  
               
                     (2)
                  
                  
                     Le pointe (e) d’Airteagal 4(2) de Chinneadh (CBES) 2017/2315 foráiltear go mbunóidh an Chomhairle liosta na dtionscadal atá le forbairt faoi bhuanchomhar struchtúrtha (PESCO), lena léirítear tacaíocht d’fhorbairt cumais agus tacaíocht shuntasach a sholáthair d’oibríochtaí agus do mhisin an chomhbheartais slándála agus cosanta (CBSC) ó thaobh na n‐acmhainní agus cumas de.
                  
               
                     (3)
                  
                  
                     An 6 Márta 2018, ghlac an Chomhairle Cinneadh (CBES) 2018/340 (2) lena mbunaítear liosta na dtionscadal atá le forbairt faoi PESCO.
                  
               
                     (4)
                  
                  
                     An 6 Márta 2018, ghlac an Chomhairle Moladh (3) maidir le treochlár le haghaidh chur chun feidhme PESCO (“an Moladh”).
                  
               
                     (5)
                  
                  
                     I mír 9 den Mholadh, sonraítear gur cheart don Chomhairle liosta thionscadal PESCO a nuashonrú faoi mhí na Samhna 2018 chun an chéad tacar eile tionscadal a áireamh, i gcomhréir leis an nós imeachta a leagtar amach in Airteagal 5 de Chinneadh (CBES) 2017/2315, lena bhforáiltear go háirithe go bhféadfaidh Ardionadaí an Aontais do Ghnóthaí Eachtracha agus don Bheartas Slándála moladh a dhéanamh maidir le sainaithint tionscadal PESCO agus maidir le meastóireacht a dhéanamh orthu, ar bhonn measúnuithe arna soláthar ag rúnaíocht PESCO, go bhféadfaidh an Chomhairle cinneadh a dhéanamh, tar éis comhairle mhíleata a fháil ó Choiste Míleata an Aontais Eorpaigh.
                  
               
                     (6)
                  
                  
                     An 25 Meitheamh 2018, ghlac an Chomhairle Cinneadh (CBES) 2018/909 (4) lena mbunaítear tacar coiteann rialacha rialachais do thionscadail PESCO.
                  
               
                     (7)
                  
                  
                     An 19 Samhain 2018, ghlac an Chomhairle Cinneadh (CBES) 2018/1797 (5) lena leasaítear agus lena nuashonraítear Cinneadh (CBES) 2018/340.
                  
               
                     (8)
                  
                  
                     An 14 Bealtaine 2019, ghlac an Chomhairle Moladh (6) lena ndéantar measúnú ar an dul chun cinn a rinne na Ballstáit rannpháirteacha chun na gealltanais a tugadh faoi chuimsiú PESCO a chomhlíonadh.
                  
               
                     (9)
                  
                  
                     An 12 Samhain 2019, ghlac an Chomhairle Cinneadh (CBES) 2019/1909 (7) lena leasaítear agus lena nuashonraítear Cinneadh (CBES) 2018/340.
                  
               
                     (10)
                  
                  
                     An 5 Feabhra 2020, chuir Rúnaíocht PESCO in iúl don Chomhairle gur chinn comhaltaí thionscadal “Lárionad Inniúlachta Misean Oiliúna an Aontais Eorpaigh” deireadh a chur leis an tionscadal.
                  
               
                     (11)
                  
                  
                     Ba cheart, dá bhrí sin, Cinneadh (CBES) 2018/340 a leasú agus a nuashonrú,
                  
               TAR ÉIS AN CINNEADH SEO A GHLACADH:
         
            Airteagal 1
            Cuirtear an téacs atá san Iarscríbhinn a ghabhann leis an gCinneadh seo in ionad Iarscríbhinn II a ghabhann le Cinneadh (CBES) 2018/340.
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 20 Samhain 2020.
            
               
                  Thar ceann na Comhairle
               
               
                  An tUachtarán
               
               M. ROTH
            
         
         
            (1)  IO L 331, 14.12.2017, lch. 57.
         
            (2)  Cinneadh (CBES) 2018/340 ón gComhairle an 6 Márta 2018 lena mbunaítear liosta na dtograí atá le forbairt faoi PESCO (IO L 65 8.3.2018, lch. 24).
         
            (3)  Moladh ón gComhairle an 6 Márta 2018 maidir le treochlár le haghaidh chur chun feidhme PESCO (IO C 88, 8.3.2018, lch. 1).
         
            (4)  Cinneadh (CBES) 2018/909 ón gComhairle an 25 Meitheamh 2018 lena mbunaítear tacar coiteann rialacha rialachais do thionscadail PESCO (IO L 161, 26.6.2018, lch. 37).
         
            (5)  Cinneadh (CBES) 2018/1797 ón gComhairle an 19 Samhain 2018 lena leasaítear agus lena nuashonraítear Cinneadh (CBES) 2018/340 lena mbunaítear liosta na dtionscadal atá le forbairt faoi PESCO (IO L 294, 21.11.2018, lch. 18).
         
            (6)  Moladh ón gComhairle an 14 Bealtaine 2019 lena ndéantar measúnú ar an dul chun cinn a rinne na Ballstáit rannpháirteacha chun na gealltanais a tugadh faoi chuimsiú an bhuanchomhair struchtúrtha (PESCO) a chomhlíonadh (IO C 166, 15.5.2019, lch.1).
         
            (7)  Cinneadh (CBES) 2019/1909 an 12 Samhain 2019 lena leasaítear agus lena nuashonraítear Cinneadh (CBES) 2018/340 liosta na dtograí atá le forbairt faoi PESCO (IO L 293/113, 14.11.2019, lch. 113).
      
      
         
            IARSCRÍBHINN
            
               
                  
                     “IARSCRÍBHINN II
                     LIOSTA NUASHONRAITHE COMHDHLÚITE DE RANNPHÁIRTITHE NA dTIONSCADAL AR LEITH
                     
                                 Tionscadal
                              
                              
                                 Rannpháirtithe an Tionscadail
                              
                           
                                 1.
                              
                              
                                 Ceannasaíocht Leighis Eorpach
                              
                              
                                 An Ghearmáin, an Bheilg, an tSeicia, an Eastóin, an Spáinn, an Fhrainc, an Iodáil, an Ungáir, an Ísiltír, an Pholainn, an Rómáin, an tSlóvaic, an tSualainn
                              
                           
                                 2.
                              
                              
                                 Raidió bogearraí-shainithe slán Eorpach (ESSOR)
                              
                              
                                 An Fhrainc, an Bheilg, an Ghearmáin, an Spáinn, an Iodáil, an Ísiltír, an Pholainn, an Phortaingéil, an Fhionlainn
                              
                           
                                 3.
                              
                              
                                 Líonra na Mol Lóistíochta san Eoraip agus na Tacaíochta d'Oibríochtaí
                              
                              
                                 An Ghearmáin, an Bheilg, an Bhulgáir, an Ghréig, an Spáinn, an Fhrainc, an Chróit, an Iodáil, an Chipir, an Liotuáin, an Ungáir, an Ísiltír, an Pholainn, an tSlóivéin, an tSlóvaic
                              
                           
                                 4.
                              
                              
                                 An tSoghluaisteacht Mhíleata
                              
                              
                                 An Ísiltír, an Bheilg, an Bhulgáir, an tSeicia, an Ghearmáin, an Eastóin, an Ghréig, an Spáinn, an Fhrainc, an Chróit, an Iodáil, an Chipir, an Laitvia, an Liotuáin, Lucsamburg, an Ungáir, an Ostair, an Pholainn, an Phortaingéil, an Rómáin, an tSlóivéin, an tSlóvaic, an Fhionlainn, an tSualainn
                              
                           
                                 5.
                              
                              
                                 An Lárionad Deimhniúcháin Oiliúna Eorpach um Airm Eorpacha
                              
                              
                                 An Iodáil, an Ghréig
                              
                           
                                 6.
                              
                              
                                 Feidhm Oibríochtúil Fuinnimh (EOF)
                              
                              
                                 An Fhrainc, an Bheilg, an Spáinn, an Iodáil
                              
                           
                                 7.
                              
                              
                                 Pacáiste chun Cumas Míleata Fóirithinte a Imlonnú i gcás Tubaistí
                              
                              
                                 An Iodáil, an Ghréig, an Spáinn, an Chróit, an Ostair
                              
                           
                                 8.
                              
                              
                                 Córais Mhuirí (leath-)Uathrialaitheacha um Fhrithbhearta Mianach (MAS MCM)
                              
                              
                                 An Bheilg, an Ghréig, an Laitvia, an Ísiltír, an Pholainn, an Phortaingéil, an Rómáin
                              
                           
                                 9.
                              
                              
                                 Faireachas agus Cosaint Cuanta agus Mhuirí (HARMSPRO)
                              
                              
                                 An Iodáil, an Ghréig, an Pholainn, an Phortaingéil
                              
                           
                                 10.
                              
                              
                                 Uasghrádú Faireachais Mhuirí
                              
                              
                                 An Ghréig, an Bhulgáir, Éire, an Spáinn, an Fhrainc, an Chróit, an Iodáil, an Chipir
                              
                           
                                 11.
                              
                              
                                 An tArdán le haghaidh Comhroinnt Faisnéise faoi Fhreagairt Cibearbhagairtí agus Cibirtheagmhas
                              
                              
                                 An Ghréig, an Spáinn, an Iodáil, an Chipir, an Ungáir, an Phortaingéil,
                              
                           
                                 12.
                              
                              
                                 Foirne Mearfhreagartha Cibirtheagmhas agus Cúnamh Frithpháirteach maidir le Cibearshlándáil
                              
                              
                                 An Liotuáin, an Eastóin, an Chróit, an Ísiltír, an Pholainn, an Rómáin,
                              
                           
                                 13.
                              
                              
                                 Córas Ceannais agus Comhordaithe (C2) Straitéiseach um Misin agus Oibríochtaí CBSC
                              
                              
                                 An Spáinn, an Ghearmáin, an Fhrainc, an Iodáil, Lucsamburg, an Phortaingéil
                              
                           
                                 14.
                              
                              
                                 Feithicil troda choisithe armúrtha / feithicil ionsaithe amfaibiach / feithicil armúrtha éadrom
                              
                              
                                 An Iodáil, an Ghréig, an tSlóvaic
                              
                           
                                 15.
                              
                              
                                 Tacaíocht Lámhaigh Indíreach (EuroArtillery)
                              
                              
                                 An tSlóvaic, an Iodáil, an Ungáir
                              
                           
                                 16.
                              
                              
                                 Lárionad Oibríochtaí EUFOR um Fhreagairt Géarchéimeanna (EUFOR CROC)
                              
                              
                                 An Ghearmáin, an Spáinn, an Fhrainc, an Iodáil, an Chipir
                              
                           
                                 17.
                              
                              
                                 Oiliúint ar phíolótú héileacaptar faoi theocht ard agus ar airde mhór (Oiliúint H3)
                              
                              
                                 An Ghréig, an Iodáil, an Rómáin
                              
                           
                                 18.
                              
                              
                                 Scoil chomhpháirteach faisnéise AE
                              
                              
                                 An Ghréig, an Chipir
                              
                           
                                 19.
                              
                              
                                 Lárionaid Tástála agus Mheastóireachta AE
                              
                              
                                 An Fhrainc, an tSualainn, an Spáinn, an tSlóvaic,
                              
                           
                                 20.
                              
                              
                                 Córas Comhtháite Talún Gan Foireann (UGS)
                              
                              
                                 An Eastóin, an Bheilg, an tSeicia, an Ghearmáin, an Spáinn, an Fhrainc, an Laitvia, an Ungáir, an Ísiltír, an Pholainn, an Fhionlainn
                              
                           
                                 21.
                              
                              
                                 Córais Diúracán Láthair Chatha Talún AE thar an líne amhairc (BLOS)
                              
                              
                                 An Fhrainc, an Bheilg, an Chipir
                              
                           
                                 22.
                              
                              
                                 Pacáiste Cumais Idirghabhála Fo-Uisce Modúlach In-imscartha (DIVEPACK)
                              
                              
                                 An Bhulgáir, an Ghréig, an Fhrainc, an Rómáin
                              
                           
                                 23.
                              
                              
                                 Córais Eorpacha Aerárthaí Cianrialaithe Meánairde Fad-Aga - MALE RPAS (Eurodrone)
                              
                              
                                 An Ghearmáin, an tSeicia, an Spáinn, an Fhrainc, an Iodáil
                              
                           
                                 24.
                              
                              
                                 Héileacaptair Ionsaithe TIGER Marc III de chuid na hEorpa
                              
                              
                                 An Fhrainc, an Ghearmáin, an Spáinn
                              
                           
                                 25.
                              
                              
                                 Córas in aghaidh Aerárthaí Gan Foireann (C-UAS)
                              
                              
                                 An Iodáil, an tSeicia
                              
                           
                                 26.
                              
                              
                                 Ardán Aerloinge Ard-Atmaisféir na hEorpa (EHAAP) – Síorchumas Faisnéise, Faireachais agus Taiscéalaíochta (ISR)
                              
                              
                                 An Iodáil, an Fhrainc
                              
                           
                                 27.
                              
                              
                                 Post Ceannais (CP) In-imscartha Aonuaire do Cheannas agus Rialú (C2) Oirbheartaíoch na bhFórsaí Oibríochtaí Speisialta (SOF) i gcás Oibríochtaí Beaga Comhpháirteacha (SJO) – (SOCC) i gcás SJO
                              
                              
                                 An Ghréig, an Chipir
                              
                           
                                 28.
                              
                              
                                 Clár um Chumas Cogaíochta Leictreonaí agus um Idir-inoibritheacht don Chomhar maidir le Faisnéis, Faireachas agus Taiscéalaíocht (JISR) amach anseo
                              
                              
                                 An tSeicia, an Ghearmáin
                              
                           
                                 29.
                              
                              
                                 Faireachas Ceimiceach, Bitheolaíoch, Raideolaíoch agus Núicléach (CBRN) mar Sheirbhís (CBRN SaaS)
                              
                              
                                 An Ostair, an Fhrainc, an Chróit, an Ungáir, an tSlóivéin
                              
                           
                                 30.
                              
                              
                                 Comhroinnt Bunáiteanna
                              
                              
                                 An Fhrainc, an Bheilg, an tSeicia, an Ghearmáin, an Spáinn, an Ísiltír
                              
                           
                                 31.
                              
                              
                                 Aonad um Chomhordú na Tacaíochta (GMSCE) Geoimeitéareolaíche agus Aigéineolaíochta (GeoMETOC)
                              
                              
                                 An Ghearmáin, an Ghréig, an Fhrainc, an Ostair, an Phortaingéil, an Rómáin
                              
                           
                                 32.
                              
                              
                                 Réiteach Radaloingseoireachta an Aontais (EURAS)
                              
                              
                                 An Fhrainc, an Bheilg, an Ghearmáin, an Spáinn, an Iodáil, an Pholainn
                              
                           
                                 33.
                              
                              
                                 An Líonra Míleata Eorpach um Fheasacht ar Fhaireachas Spáis(EU-SSA-N)
                              
                              
                                 An Iodáil, an Ghearmáin, an Fhrainc, an Ísiltír
                              
                           
                                 34.
                              
                              
                                 An Lárionad Comhtháite Eorpach Oiliúna agus Ionsamhlúcháin (EUROSIM)
                              
                              
                                 An Ungáir, an Ghearmáin, an Fhrainc, an Pholainn, an tSlóivéin
                              
                           
                                 35.
                              
                              
                                 Acadamh agus Mol Nualaíochta an Aontais Eorpaigh um Earnáil na Cibearchosanta (EU CAIH)
                              
                              
                                 An Phortaingéil, an Spáinn
                              
                           
                                 36.
                              
                              
                                 Lárionad Oiliúna Leighis d'Fhórsaí Oibríochtaí Speisialta (SMTC)
                              
                              
                                 An Pholainn, an Ungáir
                              
                           
                                 37.
                              
                              
                                 Raon Oiliúna le haghaidh Cosaint ar CBRN (CBRNDTR)
                              
                              
                                 An Rómáin, an Fhrainc, an Iodáil
                              
                           
                                 38
                              
                              
                                 Líonra an Aontais Eorpaigh de Lárionaid Tumadóireachta (EUNDC)
                              
                              
                                 An Rómáin, an Bhulgáir, an Fhrainc
                              
                           
                                 39.
                              
                              
                                 Córas Frith-fhomhuireáin Muirí Gan Foireann (MUSAS)
                              
                              
                                 An Phortaingéil, an Spáinn, an Fhrainc, an tSualainn
                              
                           
                                 40.
                              
                              
                                 Coirbhéad Patróil Eorpach (EPC)
                              
                              
                                 An Iodáil, an Ghréig, an Spáinn, an Fhrainc
                              
                           
                                 41
                              
                              
                                 Ionsaí Leictreonach Aerbheirthe (AEA)
                              
                              
                                 An Spáinn, an Fhrainc, an tSualainn
                              
                           
                                 42.
                              
                              
                                 An Lárionad Comhordúcháin Cibearchosanta agus Faisnéise (CIDCC)
                              
                              
                                 An Ghearmáin, an Spáinn, an Ungáir, an Ísiltír
                              
                           
                                 43
                              
                              
                                 Rabhadh agus Tascradh Tráthúil le Faireachas ón Spás ar Limistéir Imlonnaithe (TWISTER)
                              
                              
                                 An Fhrainc, an Ghearmáin, an Spáinn, an Iodáil, an Ísiltír, an Fhionlainn
                              
                           
                                 44.
                              
                              
                                 Ábhair agus comhpháirteanna le haghaidh iomaíochas teicneolaíoch an Aontais (MAC-EU)
                              
                              
                                 An Fhrainc, an Spáinn, an Phortaingéil, an Rómáin
                              
                           
                                 45.
                              
                              
                                 Cumas Comhoibríoch Cogaíochta AE (ECoWAR)
                              
                              
                                 An Fhrainc, an Bheilg, an Spáinn, an Ungáir, an Pholainn, an Rómáin, an tSualainn
                              
                           
                                 46.
                              
                              
                                 Córas Eorpach um Chomhtháthú Domhanda Ollstruchtúr na gCóras Aerárthaí Cianrialaithe (RPAS)
                              
                              
                                 An Iodáil, an Fhrainc, an Rómáin.
                              
                           
               ”